               EURÓPSKA KOMISIA
            V Bruseli13. 6. 2022
            COM(2022) 293 final
            2022/0191(NLE)

            Návrh
            ROZHODNUTIE RADY
            o pozícii, ktorá sa má prijať v mene Európskej únie na Mimoriadnej konferencii o Zmluve o energetickej charte 24. júna 2022

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie na Mimoriadnej konferencii o Zmluve o energetickej charte 24. júna 2022 v Bruseli, na ktorej sa má prijať viacero aktov týkajúcich sa týchto bodov: i) zmena rokovacieho poriadku Konferencie o Európskej energetickej charte, ii) zrušenie štatútu Ruskej federácie ako pozorovateľa na konferencii a iii) pozastavenie predbežného vykonávania Zmluvy o energetickej charte vo vzťahu k Bielorusku a pozastavenie jeho štatútu ako pozorovateľa pri Zmluve o energetickej charte (ďalej „ZEC“).

               2.Kontext návrhu

               2.1.Zmluva o energetickej charte (ZEC)

               ZEC je multilaterálna obchodná a investičná dohoda uplatniteľná na sektor energetiky, ktorú EÚ podpísala v decembri 1994 a ktorá nadobudla platnosť v apríli 1998. Tvoria ju ustanovenia o ochrane investícií, obchode s energetickými materiálmi a produktmi, o tranzite a urovnávaní sporov. Dohodou ZEC sa takisto zriaďuje rámec medzinárodnej spolupráce medzi 55 zmluvnými stranami (vrátane EÚ a EURATOMu, 27 členských štátov
                  1
               , Japonska, Švajčiarska, Turecka, väčšiny krajín bývalého Sovietskeho zväzu okrem Ruskej federácie
                  2
                a niektorých krajín západného Balkánu).

               ZEC mala pôvodne slúžiť ako rámec medzinárodnej spolupráce medzi európskymi krajinami a inými industrializovanými krajinami s cieľom rozvinúť energetický potenciál krajín strednej a východnej Európy a zabezpečiť bezpečnosť dodávok energie pre EÚ.

               Kľúčové ustanovenia sa týkajú ochrany investícií, obchodu s energetickými materiálmi a produktmi, tranzitu a urovnávania sporov.

               Všetky štáty alebo organizácie regionálnej hospodárskej integrácie, ktoré dohodu podpísali alebo k nej pristúpili, sú členmi konferencie, ktorá pravidelne zasadá a diskutuje o otázkach týkajúcich sa spolupráce v oblasti energie medzi signatármi dohody, skúma vykonávanie ustanovení Zmluvy o energetickej charte a Protokolu energetickej charty o energetickej účinnosti a súvisiacich environmentálnych aspektoch a zvažuje možné nové nástroje a spoločné činnosti v rámci energetickej charty.

               Konferencia o Európskej energetickej charte zabezpečuje dosahovanie v nej stanovených cieľov. V súlade so Zmluvou o energetickej charte a protokolmi uľahčuje koordináciu primeraných všeobecných opatrení na vykonávanie zásad charty.

               Každá strana má jeden hlas a Konferencia o Európskej energetickej charte rozhoduje na základe rôznych hlasovacích pravidiel v závislosti od predmetu hlasovania.

               Predmetný návrh na rozhodnutie podľa článku 218 ods. 9 ZFEÚ sa týka pozície, ktorá sa má prijať v mene Únie k plánovaným aktom na zasadnutí Konferencie o Európskej energetickej charte.

               2.2.Pozícia, ktorá sa má zaujať v mene Únie

               2.1.1.2.2.1. Zmena rokovacieho poriadku Konferencie o Európskej energetickej charte

               Riadiaci výbor ZEC na zasadnutí 7. apríla 2022 odporučil, aby konferencia zvážila schválenie zmeny rokovacieho poriadku, aby sa zabezpečila možnosť zrušenia alebo pozastavenia štatútu pozorovateľa štátnej alebo medzinárodnej organizácie za určitých okolností. Článok 36 („Hlasovanie“) ZEC sa uplatňuje len na rozhodnutia stanovené v nej, zatiaľ čo štatút pozorovateľa na Konferencii o Európskej energetickej charte sa čiastočne reguluje v rokovacom poriadku Konferencie o Európskej energetickej charte. Preto sa navrhuje doplniť do navrhovaného nového pododseku e) nasledujúcu formuláciu s cieľom zabezpečiť ustanovenia pre prípad možného zrušenia alebo pozastavenia štatútu pozorovateľa a objasniť príslušné pravidlá hlasovania:

               „III: POZOROVATELIA

               Pravidlo 7

               A. Všeobecné pravidlá

               „[...] e) Konferencia môže na základe konsenzu pozastaviť alebo zrušiť štatút pozorovateľa krajiny alebo medzinárodnej organizácie v prípade

               pretrvávajúceho alebo vážneho porušenia zásad Európskej energetickej charty alebo Medzinárodnej energetickej charty, podľa toho, ktorú chartu daná krajina alebo medzinárodná organizácia podpísala, alebo

               v prípade pretrvávajúceho neplnenia finančných záväzkov, ktoré môže voči Medzinárodnej energetickej charte mať.

               Ak konsenzus nemožno dosiahnuť, konferencia podľa tohto pododseku prijíma rozhodnutie trojštvrtinovou väčšinou prítomných zmluvných strán hlasujúcich na zasadnutí konferencie, ak predstavujú jednoduchú väčšinu zmluvných strán.“

               Pracovná skupina k otázkam správy 16. mája 2002 odporučila korešpondenčne do 5. júna predložiť uvedenú navrhovanú zmenu (CC 742) na schválenie na pôde konferencie pri prihliadnutí na závery riadiaceho výboru (správa 1952).

               Týmto rozhodnutím Konferencie o Európskej energetickej charte sa prispôsobujú odporúčania riadiaceho výboru zo 7. apríla 2022 a pracovnej skupiny k otázkam správy zo 16. mája 2022 predložené k zmene pravidla 7 rokovacieho poriadku.

               Podľa oddielu VIII Záverečného aktu Konferencie o Európskej energetickej charte je Konferencia o Európskej energetickej charte zodpovedná za prijímanie rozhodnutí o žiadostiach o podpis politického vyhlásenia z roku 1991. Rozhodnutia v tejto veci sa doteraz prijímali na základe konsenzu.

               Vzhľadom na uvedené skutočnosti by pozícia, ktorá sa má prijať v mene Únie na Konferencii o Európskej energetickej charte, mala byť pozíciou potvrdzujúcou danú zmenu.

               2.1.2.2.2.2. Zrušenie štatútu Ruskej federácie ako pozorovateľa na konferencii

               EÚ by mala podporiť zrušenie štatútu Ruskej federácie ako pozorovateľa na základe schválenia zmeneného procesného pravidla 7 pre oba dôvody (porušenie zásad a nedodržanie žiadneho z finančných záväzkov).

               2.1.3.2.2.3. Pozastavenie predbežného vykonávania Zmluvy o energetickej charte vo vzťahu k Bielorusku

               Riadiaci výbor na svojom zasadnutí 28. apríla a 2. júna 2022 pokračoval v diskusii o pozastavení predbežného vykonávania Zmluvy o energetickej charte (ZEC), ako oň žiada Ukrajina.

               Činy Bieloruska, ktoré umožňujú Rusku využívať jeho územie na uľahčenie agresie voči ukrajinským jadrovým elektrárňam spolu s ich úložiskami rádioaktívnych odpadov, systému prepravy plynu, uhoľným baniam, hydroelektrárňam a ropným rafinériám a ložiskám, možno považovať za závažné porušenie [„porušenie ustanovenia, ktoré je podstatné pre plnenie predmetu a účelu zmluvy“ (článok 60 ods. 3 písm. b) Viedenského dohovoru o zmluvnom práve] článkov 3, 7, 18 a 19 ZEC.

               Zmluvným stranám zastúpeným na Konferencii o Európskej energetickej charte sa adresuje výzva rozhodnúť o i) pozastavení predbežného vykonávania ZEC vo vzťahu k Bielorusku, ii) žiadosti sekretariátu energetickej charty, aby formálne informoval depozitár a Bielorusko, a iii) pozastavení štatútu pozorovateľa Bielorusku.

               EÚ by mala podporiť pozastavenie predbežného vykonávania ZEC vo vzťahu k Bielorusku a požiadať sekretariát energetickej charty, aby formálne informoval depozitár a Bielorusko. EÚ by takisto mala podporiť pozastavenie štatútu pozorovateľa Bieloruska.

               3.Právny základ

               3.1.Procesnoprávny základ

               3.1.1.Zásady

               V článku 218 ods. 9 ZFEÚ sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               3.1.2.Uplatnenie na tento prípad

               Konferencia o Európskej energetickej charte je orgán zriadený na základe dohody, konkrétne Zmluvy o energetickej charte.

               Plánované akty, na ktorých prijatie sa Konferencia o Európskej energetickej charte vyzýva, predstavujú akty s právnymi účinkami. Zmena úpravy hlasovania Konferencie o Európskej energetickej charte je právne záväzná minimálne pre inštitúcie Zmluvy o energetickej charte.

               Takisto zrušenie štatútu pozorovateľa v prípade Ruskej federácie, ako aj pozastavenie predbežného vykonávania ZEC vo vzťahu k Bielorusku sú právne záväzné, a teda sa uplatňujú na článok 218 ods. 9 ZFEÚ, pretože majú vplyv na konkrétne znenie Zmluvy o energetickej charte.

               Pripravované akty nedopĺňajú ani nemenia inštitucionálny rámec dohody.

               Procesnoprávnym základom navrhovaných rozhodnutí je preto článok 218 ods. 9 ZFEÚ.

               3.2.Hmotnoprávny základ

               3.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               3.2.2.Uplatnenie na tento prípad

               Hlavný cieľ a obsah pripravovaných aktov sa týkajú oblasti energetiky.

               Hmotnoprávnym základom navrhovaného rozhodnutia je preto článok 194 ZFEÚ.

               3.3.Záver

               Právnym základom navrhovaného rozhodnutia by mal byť článok 194 v spojení s článkom 218 ods. 9 ZFEÚ.

               2022/ ()

               2022/0191 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie na Mimoriadnej konferencii o Zmluve o energetickej charte 24. júna 2022

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 194 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Únia uzavrela Zmluvu o energetickej charte rozhodnutím 98/181/ES, ESUO, Euratom, pričom účinnosť nadobudla v roku 1998.

               (2)Podľa článku 34 Zmluvy o energetickej charte dosahovanie cieľov v nej stanovených zabezpečuje Konferencia o Európskej energetickej charte. V súlade so Zmluvou o energetickej charte a protokolmi uľahčuje koordináciu primeraných všeobecných opatrení na vykonávanie zásad charty.

               (3)Konferencia o Európskej energetickej charte má na svojom mimoriadnom zasadnutí 24. júna 2022 prijať: i) zmenu rokovacieho poriadku Konferencie o Európskej energetickej charte, ii) zrušenie štatútu Ruskej federácie ako pozorovateľa na konferencii a iii) pozastavenie predbežného vykonávania Zmluvy o energetickej charte vo vzťahu k Bielorusku a pozastavenie jeho štatútu ako pozorovateľa na konferencii,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Európskej únie na Mimoriadnej konferencii o Zmluve o energetickej charte 24. júna 2022 v Bruseli, je takáto:

               potvrdiť navrhovanú zmenu pravidla 7;

               schváliť zrušenie štatútu Ruskej federácie ako pozorovateľa na základe schválenia zmeneného procesného pravidla 7 pre oba dôvody (porušenie zásad a nedodržanie žiadneho z finančných záväzkov);

               schváliť pozastavenie predbežného vykonávania Zmluvy o energetickej charte vo vzťahu k Bielorusku a pozastavenie jeho štatútu pozorovateľa.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Taliansko bolo zmluvnou stranou, ale v roku 2015 tento štatút zrušilo. Oficiálne talianska vláda toto rozhodnutie odôvodnila snahou ušetriť náklady na svoje členstvo v medzinárodných organizáciách z dôvodu rozpočtových obmedzení.

                     (2)

                        Ruská federácia ZEC podpísala, ale prijala formálne rozhodnutie neratifikovať ho.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.


               EURÓPSKA KOMISIA
            V Bruseli11. 9. 2020
            COM(2020) 485 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti Španielska EGF/2020/001 ES/Pridružené odvetvia stavby lodí v Galícii

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 13. mája 2020 Španielsko podalo žiadosť EGF/2020/001 ES/Pridružené odvetvia stavby lodí v Galícii o finančný príspevok z EGF v dôsledku prepúšťania
                  2
                v odvetviach ekonomickej činnosti zaradených podľa klasifikácie NACE Rev. 2 do divízií 24 (Výroba a spracovanie kovov), 25 (Výroba kovových konštrukcií, okrem strojov a zariadení), 30 (Výroba ostatných dopravných prostriedkov), 32 (Iná výroba), 33 (Oprava a inštalácia strojov a prístrojov) a 43 (Špecializované stavebné práce) v regióne úrovne NUTS 2 Galícia (ES11) v Španielsku. Tieto odvetvia sa ďalej uvádzajú ako pridružené odvetvia stavby lodí.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2020/001 ES/Pridružené odvetvia stavby lodí v Galícii

                        Členský štát

                        Španielsko

                        Dotknutý región/regióny (úroveň NUTS 2
                           3
                        )

                        Galícia (ES11)

                        Dátum podania žiadosti

                        13. mája 2020

                        Dátum potvrdenia prijatia žiadosti

                        13. mája 2020

                        Dátum žiadosti o dodatočné informácie

                        27. mája 2020

                        Termín na poskytnutie dodatočných informácií

                        8. júla 2020

                        Termín na dokončenie posúdenia

                        30. septembra 2020

                        Kritérium zásahu

                        článok 4 ods. 2 nariadenia o EGF

                        Počet dotknutých podnikov

                        38

                        Odvetvia ekonomickej činnosti

                        (divízia NACE Rev. 2)
                           4

                        divízia 24 (Výroba a spracovanie kovov),

                        divízia 25 (Výroba kovových konštrukcií, okrem strojov a zariadení),

                        divízia 30 (Výroba ostatných dopravných prostriedkov),

                        divízia 32 (Iná výroba),

                        divízia 33 (Oprava a inštalácia strojov a prístrojov) a

                        divízia 43 (Špecializované stavebné práce).

                        Referenčné obdobie (deväť mesiacov):

                        23. mája 2019 – 23. februára 2020

                        Počet prepustených pracovníkov počas referenčného obdobia

                        960

                        Celkový počet oprávnených prijímateľov

                        960

                        Celkový počet dotknutých prijímateľov

                        500

                        Rozpočet na personalizované služby (v EUR)

                        3 274 000

                        Rozpočet na využívanie EGF
                           5
                         (v EUR)

                        0 150 000

                        Celkový rozpočet (v EUR)

                        3 424 000

                        Príspevok z EGF (60 %) (v EUR)

                        2 054 400

               POSÚDENIE ŽIADOSTI

               Postup

               4.Španielsko podalo žiadosť EGF/2020/001 ES/Pridružené odvetvia stavby lodí v Galícii 13. mája 2020, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 27. mája 2020 požiadala Španielsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 30. septembra 2020.

               Oprávnenosť žiadosti

               Príslušné podniky a prijímatelia

               5.Žiadosť sa týka 960 pracovníkov prepustených v pridružených odvetviach stavby lodí v podnikoch v regióne úrovne NUTS 2 Galícia (ES11).

                        Podniky a počet prepustených pracovníkov počas referenčného obdobia

                        Divízia 24

                        Výroba a spracovanie kovov

                        Divízia 33

                        Oprava a inštalácia strojov a zariadení

                        PIPEWORKS, S.L.

                        15

                        AISLAMIENTOS SOAMAR, S.L.

                        2

                        Divízia 25

                        Výroba kovových konštrukcií, okrem strojov a zariadení

                        BULBO

                        6

                        ELABORADOS METALICOS EMESA, S.L.U.

                        33

                        CALSOMATU SL

                        8

                        INDUSTRIAL DE ACABADOS, S.A. (INDASA)

                        15

                        CANCELAS NAVAL SL

                        1

                        IRIS SOCIEDAD COOP. GALLEGA DE TRABAJO ASOCIADO

                        22

                        COGALSO FERROLTERRA, S.C.G.T.

                        5

                        MONTAJES ROTELU, S.L.

                        7

                        EXACTA SERVICIOS NAVALES E INDUSTRIALES, S.L.

                        54

                        MONTAJES TUBACER, S.L.

                        128

                        GABADI, S.L.

                        18

                        NAVALIBER, S.L.

                        88

                        INSTALACIONES Y MANTENIMIENTOS IMAFER, S.L.

                        5

                        TALLERES DIZMAR, S.L.

                        7

                        J.J. NAVAL HISPANOGALAICA, S.L.

                        29

                        TALLERES MECANICOS GALICIA, S.L.

                        4

                        M. BLANCO, S.L.

                        13

                        WELDMAIN SERVICIOS CALDERIA, TUBERIA Y SOLDADURA, S.L.

                        31

                        MONTAJES CANCELAS, S.L.

                        20

                        Divízia 30

                        Výroba ostatných dopravných prostriedkov

                        MONTAJES HERMANOS RAMALLO, S.L.

                        2

                        AZZERO MORRAZO

                        12

                        MONTAJES HERMANOS RODRIGUEZ RAMALLO, S.L.

                        6

                        DOMAYO METAL SL

                        15

                        SERFRIMEC, S.L.

                        11

                        FACTORIAS VULCANO, S.A.

                        69

                        TALLERES NAVALES RUIZ, S.L.

                        3

                        INDUSTRIAS NAVALES A XUNQUEIRA, S.L.

                        3

                        TUBERIA NAVAL FERRADAS, S.L.

                        22

                        TUYCALDE, S.L.

                        8

                        Divízia 43

                        Špecializované stavebné práce

                        VIGUESA DE CARPINTERIA Y POLIURETANO, S.L. (VICARPO)

                        37

                        ELINCO CONSTRUCCIONES ELECTRICAS SL

                        92

                        Divízia 32

                        Iná výroba

                        MONTAXES AGORPA, S.L.L.

                        62

                        CYSTERCLEAN SA

                        57

                        NORINVER MONTAJES E INGENIERIA, S.L.

                        22

                        PROTECNAVI, S.L.

                        4

                        URKIRA OX, S.L.

                        24

                        Celkový počet podnikov: 38

                        Celkový počet prepustených pracovníkov:

                        960

                        Celkový počet oprávnených pracovníkov:

                        960

               Kritériá zásahu

               6.Španielsko predložilo žiadosť podľa kritérií zásahu uvedených v článku 4 ods. 2 nariadenia o EGF odchylne od kritérií v článku 4 ods. 1 písm. b) uvedeného nariadenia, podľa ktorého muselo byť prepustených aspoň 500 pracovníkov v referenčnom období deviatich mesiacov v podnikoch, ktoré pôsobia v rovnakom odvetví ekonomickej činnosti vymedzenom ako divízia NACE Rev. 2 a v členskom štáte sa nachádzajú v jednom regióne alebo v dvoch susediacich regiónoch na úrovni NUTS 2. V regióne úrovne NUTS 2 Galícia (ES11) bolo prepustených 960 pracovníkov v pridružených odvetviach stavby lodí. Keďže však k prepúšťaniu nedošlo v rovnakom odvetví ekonomickej činnosti (pozri bod 2), uplatňuje sa výnimka z článku 4 ods. 1 písm. b) stanovená v článku 4 ods. 2 nariadenia (ďalšie podrobnosti o výnimočných okolnostiach týkajúcich sa prijateľnosti žiadosti sa nachádzajú v bodoch 17 – 22).

               7.Referenčné obdobie deviatich mesiacov vzťahujúce sa na žiadosť trvalo od 23. mája 2019 do 23. februára 2020.

               Stanovenie počtu prepustených pracovníkov a prípadov ukončenia činnosti

               8.Počet 960 prepustených pracovníkov počas referenčného obdobia sa vypočítal ku dňu skutočného ukončenia pracovnej zmluvy alebo od vypršania jej platnosti.

               Oprávnení prijímatelia

               9.Celkový počet oprávnených prijímateľov je 960.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               10.Na účely preukázania súvislosti medzi prepúšťaním a vážnymi zmenami v štruktúre svetového obchodu v dôsledku globalizácie Španielsko tvrdí, že svetový námorný priemysel sa v priebehu posledných 20 rokov dramaticky zmenil. V dôsledku obrovského nárastu počtu objednávok v rokoch 2002 – 2008 [zo 48,9 milióna CGT (kompenzovaná hrubá priestornosť
                  6
                na 194,2 milióna]
                  7
                sa vybudovali nové lodenice, väčšina z nich v Ázii. V dôsledku globálnej hospodárskej a finančnej krízy sa však už v rokoch 2008 – 2012 počet objednávok znížil na polovicu. Odvtedy klesajúci trend pokračuje. Od roku 2012 do konca roka 2019 sa počet objednávok znížil o 13,6 % (z 92,3 milióna CGT na 79,7 milióna)
                  8
               . V dôsledku zníženého počtu objednávok a značného rozmachu stavby lodí v Ázii toto odvetvie v súčasnosti trpí celosvetovou nadmernou kapacitou, čo vedie k tvrdej celosvetovej hospodárskej súťaži.

               11.Skutočnosť, že nové oceánske plavidlo môže naložiť svoj prvý náklad bez ohľadu na miesto, kde bolo vyrobené, zvyšuje flexibilitu nákupcov lodí pri obstarávaní plavidiel, čím sa zintenzívňuje hospodárska súťaž medzi lodenicami na celom svete
                  9
               .

               12.V priebehu 15 rokov (od 2004 do 2019) Európa stratila svoj podiel na trhu v odvetví stavby obchodných lodí (napr. stavby tankerov, nákladných a kontajnerových lodí) v prospech východnej Ázie. Vzhľadom na silnú hospodársku súťaž z východoázijských krajín sa európske lodenice v rámci stavby lodí zamerali na nové trhy a vstúpili na špecifické trhy komplexnej stavby lodí, ako sú osobné lode a ostatné plavidlá, ktoré sa nepoužívajú na prepravu tovaru (ONCCV)
                  10
               . V roku 2019 tvorili osobné lode a ostatné plavidlá, ktoré sa nepoužívajú na prepravu tovaru, 95 % európskych objednávok
                  11
               .

               13.V reakcii na vážnu nadmernú kapacitu v odvetví stavby obchodných lodí za posledné roky sa však krajiny, ako sú Čína, Južná Kórea a Japonsko, nedávno rovnako rozhodli vstúpiť na európsky trh s druhmi lodí s modernými technológiami/komplexnými druhmi lodí. Okrem toho tieto krajiny zaviedli nové sektorové stratégie a politiky a uplatňujú súbor nástrojov vrátane štátnej pomoci a iných finančných stimulov zameraných na podporu domáceho dopytu. Tieto krajiny takisto zaviedli nové alebo dodatočné obchodné opatrenia zamerané na podporu svojich miestnych lodeníc, ako aj svojich miestnych spoločností pôsobiacich v oblasti námorných zariadení
                  12
               .

               14.Viedlo to k výraznému presunu svetovej výroby z Európy do Ázie. V roku 2002 boli v stavbe lodí na základe objemu výroby vedúcimi krajinami na trhu Južná Kórea a Japonsko (každá s podielom 30 %), po ktorých nasledovala Európa (22,5 %). Čína predstavovala len 7 % celosvetového objemu stavby lodí. Do roku 2018 sa Čína (35,5 %) stala vedúcou krajinou, po ktorej nasledovali Japonsko (23,4 %) a Južná Kórea (22,7 %), zatiaľ čo podiel Európy na trhu klesol na len 6,8 %
                  13
               . Pokiaľ ide o počet objednávok, v roku 2019 bol podiel Európy 14,7 % (o päť percentuálnych bodov menej ako v roku 2002), Čína ako vedúca krajina na trhu mala podiel 34 %, Južná Kórea 26 % a Japonsko 15 %
                  14
               .

               15.Európa tak vo výraznej miere stratila podiel na trhu v prospech ázijských krajín s nižšími nákladmi práce, so subvenčnými politikami a s preferenčným fiškálnym zaobchádzaním
                  15
               .

               16.Doteraz bolo v odvetví stavby lodí a v širšom zmysle podaných šesť žiadostí o finančný príspevok z EGF
                  16
               , pričom dve z nich súviseli s globalizáciou týkajúcou sa obchodu a ďalších päť žiadostí s celosvetovou finančnou a hospodárskou krízou. Štyri z týchto prípadov sa týkali lodných strojov a zariadení, zatiaľ čo zvyšné tri sa týkali lodeníc.

               Vysvetlenie výnimočných okolností, na ktorých sa zakladá prípustnosť žiadosti

               17.Článkom 4 ods. 2 nariadenia o EGF sa povoľuje, aby kolektívna žiadosť týkajúca sa MSP nachádzajúcich sa v jednom regióne mohla zahŕňať MSP pôsobiace v rôznych odvetviach ekonomickej činnosti vymedzených na úrovni divízie klasifikácie NACE Rev. 2 za predpokladu, že ide o MSP, ktoré sú hlavným alebo jediným druhom podnikov v tomto regióne.

               18.Podľa Galícijského štatistického inštitútu bolo v roku 2018 v Galícii zaregistrovaných 247 631 podnikov, z ktorých 247 478 (99,94 %) malo menej ako 250 pracovníkov
                  17
               . MSP sú preto základom hospodárstva tohto regiónu.

               19.Okrem toho všetkých 38 podnikov, ktorých sa táto žiadosť týka, predstavuje MSP.

               20.Európske odvetvie stavby lodí sa skladá najmä z malých a zo stredných lodeníc (lode s priestornosťou 60 – 150 ton), pričom podľa odhadov predstavuje využívanie subdodávateľov 80 % hodnoty
                  18
                a 89 % zamestnanosti
                  19
               . Odvetvie stavby lodí v Galícii sa riadi podľa tohto modelu využívania subdodávateľov. Subdodávatelia sú vysoko špecializovaní, a preto sú vo veľkej miere závislí od hlavnej lodenice. Ak má hlavná lodenica ekonomické problémy, výrazne to zasahuje pridružené odvetvia stavby lodí. Vzájomná závislosť a následky na zamestnanosť v pridružených odvetviach stavby lodí sú preto rovnaké, ako keby spoločnosti patrili v rámci NACE do jedného odvetvia ekonomickej činnosti.

               21.Sústredenie všetkých obchodných lodeníc (siedmich
                  20
                v roku 2019) na malom území Vigo Ria prehlbuje negatívne účinky na regionálny trh práce. Prepúšťanie má tak závažné následky na regionálne hospodárstvo.

               22.Spĺňajú sa tak podmienky uvedené v článku 4 ods. 2, ktoré umožňujú považovať žiadosť podľa článku 4 ods. 1 písm. b) za prijateľnú aj v prípade, že nie sú v plnej miere splnené jeho kritériá.

               23.Táto žiadosť by sa preto mala považovať za žiadosť podľa článku 4 ods. 1 písm. b) nariadenia o EGF z dôvodu výnimočných okolností (kombinácia vážnych následkov prepúšťania na zamestnanosť a miestne hospodárstvo a skutočnosti, že MSP sú hlavným druhom podnikov v tomto regióne).

               Udalosti, ktoré viedli k prepúšťaniu a ukončeniu činnosti

               24.V lodeniciach v Galícii sa stavajú technologicky pokrokové vojenské lode, ropné a chemické tankery, príbrežné plavidlá, plavidlá na oceánografický a seizmický výskum, remorkéry a osobné lode (trajekty, výletné lode a rekreačné plavidlá). Pre galícijské lodenice je takisto typická stavba rybárskych plavidiel
                  21
               .

               25.Klesajúci trhový podiel EÚ na celosvetovej výrobe lodí a zvýšená globálna hospodárska súťaž majú vážne následky na pridružené odvetvia stavby lodí v Galícii. Likvidácia a zavretie lodenice Factorias Vulcano v júli 2019 a žiadosť o návrh na začatie predkonkurzného konania v prípade lodenice HJ Barreras v októbri 2019 sú hlavnými udalosťami, ktoré viedli k prepúšťaniu. Polovica prepustených pracovníkov, ktorí sú predmetom tejto žiadosti, bola prepustená v spoločnostiach, ktoré sú veriteľmi spoločnosti HJ Barreras.

               Očakávané účinky prepúšťania na miestne, regionálne a celoštátne hospodárstvo a zamestnanosť

               26.Odvetvie stavby lodí (lodenice a pridružené odvetvia) v Galícii dosiahlo v roku 2018 ročný obrat okolo 2 000 miliónov EUR (3,3 % regionálneho HDP) a 10 000 priamych a 25 000
                  22
                nepriamych pracovných miest záviselo od stavby lodí. Podľa Galícijského kovopriemyselného združenia (ASIME) v roku 2019 v dôsledku problémov v niektorých galícijských lodeniciach klesol obrat v tomto odvetví o 11 % a zaniklo 20,8 % pracovných miest
                  23
               .

               27.V roku 2019 bola miera nezamestnanosti v meste Vigo, ktoré má 295 000 obyvateľov, 16,3 %
                  24
               , čo je takmer o päť percentuálnych bodov viac, ako je regionálny priemer (11,7 %
                  25
               ), a 21 247 pracovníkov bolo zaevidovaných ako uchádzači o zamestnanie. Ako bolo uvedené, všetky galícijské obchodné lodenice sa nachádzajú vo Vigu. Sústredenie lodeníc na malom území znásobuje negatívne účinky klesajúceho obratu a zániku pracovných miest v odvetví stavby lodí, čo vedie k vážnejším následkom na regionálny trh práce, než zvyčajne naznačujú čísla.

               Dotknutí prijímatelia a navrhované opatrenia

               Dotknutí prijímatelia

               28.Počet prepustených pracovníkov, ktorých účasť na opatreniach sa očakáva, sa odhaduje na 500. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        470

                        (94,0 %)

                        ženy
                           26
                        :

                        30

                        (6,0 %)

                        Štátna príslušnosť:

                        občania EÚ:

                        487

                        (97,4 %)

                        osoby, ktoré nie sú občanmi EÚ:

                        13

                        (2,6 %)

                        Veková skupina:

                        15 – 24 rokov:

                        17

                        (3,4 %)

                        25 – 29 rokov:

                        36

                        (7,2 %)

                        30 – 54 rokov:

                        391

                        (78,2 %)

                        55 – 64 rokov:

                        56

                        (11,2 %)

                        viac ako 64 rokov:

                        0

                        (0,0 %)

               Oprávnenosť navrhovaných opatrení

               29.Personalizované služby, ktoré sa poskytnú prepusteným pracovníkom, pozostávajú z týchto opatrení:

               –Informačné stretnutia a prípravné semináre: Informačné stretnutie je prvým opatrením, ktoré bude poskytnuté všetkým dotknutým prijímateľom, pričom zahŕňa všeobecné informácie o dostupných programoch poradenstva a odbornej prípravy, ako aj o príspevkoch a stimuloch. Zahŕňa aj profilovanie účastníkov. Prípravné semináre budú poskytovať podrobnejšie informácie o opätovnom zamestnaní, odvetviach, ktoré si vyžadujú licenciu alebo osvedčenie o odbornej spôsobilosti, ďalej sa budú venovať osvedčovaniu kompetencií a mäkkých zručností získaných v pracovných situáciách a spôsobu dokončenia povinnej školskej dochádzky. Plánujú sa takisto semináre o podnikaní.

               –Počas celého obdobia realizácie sa bude poskytovať profesijné poradenstvo o získaní zamestnania alebo začatí samostatnej zárobkovej činnosti.

               –Odborná príprava. Bude zahŕňať 1. odbornú prípravu zameranú na kľúčové kompetencie a horizontálne kompetencie; 2. prípravu na testy zamerané na uznanie zručností získaných z pracovných skúseností (uznanie predchádzajúceho vzdelania); 3. rekvalifikačnú odbornú prípravu, ako je údržba budov a mestských zariadení, skladové činnosti, skladová logistika, Scrum Master atď. a 4. aktualizačnú odbornú prípravu, pokiaľ ide o kompozitný materiál v lodnom priemysle, HSLA oceľ
                  27
                pre námorné štruktúry, virtuálnu realitu a rozšírenú realitu pri stavbe lodí, riešenia CAD/CAM
                  28
                pre stavbu lodí, technológie 3D kontrol používané pri stavbe lodí (vyrovnávanie a tvarovanie častí), techniky zvárania FSW
                  29
                a hybridné laserové techniky zvárania MAG
                  30
               , monitorované zváracie systémy s elektrickým oblúkom a aditívna výroba v lodnom priemysle. Osobám, ktorých cieľom je samostatná zárobková činnosť, budú poskytnuté školenia o podnikaní.

               –Intenzívna pomoc pri hľadaní práce vrátane aktívneho vyhľadávania miestnych a regionálnych pracovných príležitostí (aj pre samostatne zárobkovo činné osoby) a priraďovanie voľných pracovných miest k vhodným žiadostiam o zamestnanie.

               –Tútorstvo po opätovnom začlenení do práce. Pracovníkom opätovne začleneným do práce sa počas prvých mesiacov poskytne tútorstvo, aby sa predišlo možným problémom na nových pracovných miestach.

               –Stimuly. Poskytovať sa budú rôzne stimuly. 1. Stimulačný príspevok na účasť. Pracovníci, ktorí sa zúčastnia na opatreniach a budú postupovať podľa dohodnutého plánu začlenenia, dostanú až 400 EUR (buď jednorazovo, alebo na splátky). 2. Príspevok na výdavky vyplývajúce z dochádzania do práce (0,19 EUR/kilometer plus dodatočné náklady, ako sú mýta a náklady na parkovanie, ak sú náležite opodstatnené, a náhrada nákladov na verejnú dopravu). 3. Príspevok pre pracovníkov, ktorí sa starajú o závislé osoby. Pracovníci, ktorí sa starajú o iné osoby (deti, staršie osoby alebo osoby so zdravotným postihnutím), budú dostávať príspevok do výšky 20 EUR za deň účasti na opatreniach. Účelom je pokryť dodatočné náklady účastníkov, ktorí sa starajú o iné osoby, aby sa mohli zúčastniť na odbornej príprave alebo ďalších opatreniach. 4. Stimuly na preradenie pracovníkov do iného zamestnania. Osoby, ktoré sa zamestnajú ako závislí pracovníci alebo ako samostatne zárobkovo činné osoby, budú dostávať 200 EUR mesačne maximálne počas šiestich mesiacov. Tento stimul je určený na to, aby pracovníkov najmä tých starších motivoval k zotrvaniu na trhu práce a k rýchlemu návratu do zamestnania.

               30.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               31.Španielsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               32.Odhadované celkové náklady predstavujú 3 424 000 EUR, z čoho 3 274 000 EUR tvoria výdavky na personalizované služby a 150 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               33.Celková výška finančného príspevku požadovaného z EGF je 2 054 400 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           31

                        Odhadované celkové náklady

                        (v EUR)
                           32

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Informačné stretnutia a prípravné semináre
                           (Acogida y diagnóstico inicial, medidas de sensibilización)

                        500

                        541

                        270 500

                        Profesijné poradenstvo
                           (Orientación laboral)

                        500

                        500

                        250 000

                        Odborná príprava
                           (Formación)

                        350

                        4 871

                        1 705 000

                        Intenzívna pomoc pri hľadaní práce
                           (Prospección laboral)

                        300

                        1 300

                        390 000

                        Tútorstvo po opätovnom začlenení do práce
                           (Seguimiento en el empleo)

                        250

                        250

                        62 500

                        Medzisúčet (a):

                        Percentuálny podiel balíka personalizovaných služieb

                        –

                        2 678 000

                        (81,80 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Stimuly
                           (Programa de incentivos)

                        400

                        1 490
                           33

                        596 000

                        Medzisúčet (b):

                        Percentuálny podiel balíka personalizovaných služieb:

                        –

                        596 000

                        (18,20 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        100 000

                        3. Informovanie a propagácia

                        –

                        32 000

                        4. Kontrola a podávanie správ

                        –

                        18 000

                        Medzisúčet (c):

                        Percentuálny podiel celkových nákladov:

                        –

                        150 000

                        (4,38 %)

                        Celkové náklady (a + b + c):

                        –

                        3 424 000

                        Príspevok z EGF (60 % celkových nákladov)

                        –

                        2 054 400

               34.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Španielsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               Obdobie oprávnenosti výdavkov

               35.Španielsko začalo poskytovať personalizované služby dotknutým prijímateľom 13. augusta 2020. Výdavky na opatrenia sú teda oprávnené na získanie finančného príspevku z EGF od 13. augusta 2020 do 13. augusta 2022.

               36.Španielsku začali vznikať administratívne výdavky na využívanie EGF 8. júna 2020. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú teda oprávnené na finančný príspevok z EGF od 8. júna 2020 do 13. februára 2023.

               Komplementarita s opatreniami financovanými z vnútroštátnych prostriedkov alebo prostriedkov Únie

               37.Zdrojom vnútroštátneho predbežného financovania alebo spolufinancovania sú finančné prostriedky orgánu Consellería de Economía, Emprego e Industria de la Xunta de Galicia.

               38.Španielsko potvrdilo, že opísané opatrenia, na ktoré bol udelený finančný príspevok z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami alebo so sociálnymi partnermi, ako aj s miestnymi a regionálnymi orgánmi

               39.Španielsko uviedlo, že Galícijské kovopriemyselné združenie (ASIME) a odborové zväzy CCOO
                  34
                a UGT
                  35
               , sociálni partneri zúčastňujúci sa na sociálnom dialógu v Galícii, podporili orgán Xunta de Galicia pri vypracúvaní žiadosti poskytnutím podrobných informácií o odvetví stavby lodí a súvisiacom trhu práce. Koordinovaný balík personalizovaných služieb bol vypracovaný po konzultácii so sociálnymi partnermi a bol predmetom diskusie na dvoch stretnutiach 4. novembra 2019 a 19. februára 2020. Sociálni partneri sa takisto budú zapájať do zavádzania služieb na základe dohody o spolupráci.

               Systémy riadenia a kontroly

               40.Žiadosť obsahuje opis systému riadenia a kontroly, v ktorom sú špecifikované povinnosti zapojených subjektov. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Sprostredkovateľským orgánom pre riadiaci orgán bude Xunta de Galicia
                  36
               .

               Záväzky poskytnuté zo strany dotknutého členského štátu

               41.Španielsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky si v prípadoch, keď po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               42.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 –2020
                  37
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               43.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 2 054 400 EUR, čo predstavuje 60 % celkových nákladov na navrhované opatrenia.

               44.Celková suma príspevkov v prípade výnimočných okolností v tomto roku nepresahuje 15 % ročnej maximálnej sumy EGF v súlade s článkom 4 ods. 2 nariadenia o EGF.

               45.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  38
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               46.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 2 054 400 EUR do príslušného rozpočtového riadku.

               47.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Španielska EGF/2020/001 ES/Pridružené odvetvia stavby lodí v Galícii

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  39
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  40
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  41
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Dňa 13. mája 2020 Španielsko predložilo žiadosť o mobilizáciu EGF v súvislosti s prepúšťaním v odvetviach ekonomickej činnosti zaradených do divízií 24 (Výroba a spracovanie kovov), 25 (Výroba kovových konštrukcií, okrem strojov a zariadení), 30 (Výroba ostatných dopravných prostriedkov), 32 (Iná výroba), 33 (Oprava a inštalácia strojov a zariadení) a 43 (Špecializované stavebné práce) štatistickej klasifikácie ekonomických činností v Európskom spoločenstve („NACE“) Rev. 2 v regióne úrovne NUTS 2 Galícia (ES11) v Španielsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 4 ods. 2 nariadenia (EÚ) č. 1309/2013 sa žiadosť Španielska považuje za prijateľnú, keďže ide o kolektívnu žiadosť týkajúcu sa iba MSP nachádzajúcich sa v regióne Galícia, v ktorom sú MSP hlavným druhom podnikov v regióne, pričom má prepúšťanie závažné následky na zamestnanosť a na miestne, regionálne alebo národné hospodárstvo.

               (5)Preto by sa v súvislosti so žiadosťou predloženou Španielskom mal mobilizovať EGF s cieľom poskytnúť finančný príspevok vo výške 2 054 400 EUR.

               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2020 sa mobilizuje Európsky fond na prispôsobenie sa globalizácii s cieľom poskytnúť sumu 2 054 400 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  42*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                        CGT (Compensated Gross Tonnes) – kompenzovaná hrubá priestornosť – medzinárodná merná jednotka, ktorá umožňuje porovnávanie výroby rôznych lodeníc bez ohľadu na vyrábané plavidlá.

                     (7)

                        Zdroj:
                  Sea Europe Shipbuilding Market Monitoring, report 46 FY 2018
                  (Správa Sea Europe o monitorovaní trhu stavby lodí).

                     (8)

                        Tamže.

                     (9)

                  An analysis of market-distorting factors in shipbuilding
                   (Analýza faktorov narúšajúcich trh stavby lodí).
                   OECD Science, Technology and Industry Policy Papers.
                   apríl 2019, č. 67
                  .

                     (10)

                  Výročná správa združenia SEA Europe za roky 2018 a 2019
                  .

                     (11)

                        EÚ28 a Nórsko.

                     (12)

                        Pozri aj
                   výročnú správu združenia SEA Europe za roky 2018 a 2019
                  .

                     (13)

                        Zdroj: Sea Europe Shipbuilding Market Monitoring, report 46 FY 2018.

                     (14)

                  Výročná správa združenia SEA Europe za roky 2018 a 2019
                  .

                     (15)

                  ECORYS (2009), Study on the Competitiveness of the European Shipbuilding Industry
                  (Štúdia o konkurencieschopnosti európskeho lodného priemyslu).

                     (16)

                        Sú to: EGF/2010/001 DK/Nordjylland, KOM(2010) 451; EGF/2010/006 PL/Cegielski-Poznan, KOM(2010) 631; EGF/2010/025 DK/Odense Steel Shipyard, KOM(2011) 251; EGF/2011/008 DK/Odense Steel Shipyard, COM(2012) 272; EGF/2011/019 ES/Galicia Metal, COM(2012) 451; EGF/2014/008 FI/STX Rauma, COM(2014) 630 a súčasný prípad.

                     (17)

                  www.ige.eu
                  .

                     (18)

                  Ardan economic and competitiveness report 2019.
                   Consortium of Vigo free zone
                  .

                     (19)

                  González Rodríguez, A. (2009) “Socio-labour consequences of the new flexible production organization models.
                   The case of the naval industry/Consecuencias socio-laborales de los nuevos modelos de organización de la producción flexibles.
                   El caso de la industria naval”.
                   Revista de Economia (Curitibia), 8, 2009, s. 22 – 42.

                     (20)

                        Astilleros Armon Vigo, Cardama Shipyard, Factorías Vulcano (zlikvidovaná v roku 2019), Freire Shipyard, Hijos de J. Barreras, Metalships & Docks, Nodosa Shipyard a J. Valiña.

                     (21)

                        Ardan economic and competitiveness report 2019. Consortium of Vigo free zone.

                     (22)

                        Tamže.

                     (23)

                        V roku 2019 v galícijských lodeniciach a pridružených odvetviach zaniklo 2 000 priamych pracovných miest. Na základe súčasnej žiadosti sa však poskytne podpora len pracovníkom prepusteným počas deväťmesačného referenčného obdobia (od 23. mája 2019 – 23. februára 2020). V článku 4 ods. 1 písm. b) nariadenia o EGF sa nestanovuje účasť na opatreniach týkajúcich sa pracovníkov, ktorých prepustenie zapríčinila rovnaká udalosť, ktorá zapríčinila prepúšťanie počas referenčného obdobia, ale udalosť, ktorá sa vyskytla pred ním alebo po ňom.

                     (24)

                  EPA municipios (výberové zisťovanie pracovných síl/obce)
                  .

                     (25)

                  EPA Comunidades autónomas (výberové zisťovanie pracovných síl/regióny úrovne NUTS 2)
                  .

                     (26)

                        Ženy sú v pridružených odvetviach stavby lodí nedostatočne zastúpené. V dôsledku toho predstavovali ženy len 6 % prepustených pracovníkov.

                     (27)

                        HSLA (high-strength low-alloy) je nízkolegovaná oceľ s vysokou pevnosťou.
                        Je to druh legovanej ocele, ktorá má lepšie mechanické vlastnosti alebo vyššiu odolnosť voči korózii ako uhlíková oceľ. Nízkolegovaná oceľ s vysokou pevnosťou sa líši od iných druhov ocele tým, že nie je určená na to, aby spĺňala konkrétne chemické zloženie, ale skôr konkrétne mechanické vlastnosti.

                     (28)

                        CAD/CAM (computer-aided design a computer-aided manufacturing) je počítačom podporovaný dizajn a počítačom podporovaná výroba.

                     (29)

                        FSW (friction stir welding) je trecie zvarovanie premiešaním.

                     (30)

                        MAG (metal active gas) je zváranie kovov s aktívnym plynom.

                     (31)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Španielskom.

                     (32)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (33)

                        Náklady na opatrenie na účastníka sa uvádzajú len na prezentačné účely. Náklady na stimuly na účastníka budú závisieť od individuálnej situácie každého pracovníka a od jeho oprávnenosti na rôzne druhy stimulov, ako je vysvetlené v bode 29.

                     (34)

                        Priemyselný zväz CCOO Galicia.

                     (35)

                        Zväz kovopriemyslu, stavebníctva a súvisiacich odvetví UGT (MCA-UGT).

                     (36)

                        Sprostredkovateľským orgánom riadiaceho orgánu bude Xunta de Galicia, predovšetkým Consellería de Facenda – Dirección General de política financiera, tesoro y fondos europeos/Servicio de inspección y control de fondos comunitarios v spolupráci s Consellería de Economía, Emprego e Industria – Secretaría Xeral de Emprego/Subdirección Xeral de Relacións Laborais.

                     (37)

                        Ú. v. EÚ L 347, 20.12.2013, s. 884.

                     (38)

                        Ú. v. EÚ C 373, 20.12.2013, s. 1.

                     (39)

                        Ú. v. EÚ L 347, 20.12.2013, s. 855.

                     (40)

                        Ú. v. EÚ C 373, 20.12.2013, s. 1.

                     (41)

                        Nariadenie Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (42)
                  *
                        Dátum vloží Parlament pred uverejnením v Ú. v. EÚ.